15.12.2005 Den Europæiske Unions Tidende L 328/33 KOMMISSIONENS FORORDNING (EF) Nr. 2039/2005 af 14. december 2005 om ændring af forordning (EF) nr. 1238/95 om gennemførelsesbestemmelser til Rådets forordning (EF) nr. 2100/94 for så vidt angår fastsættelsen af gebyrer til EF-Sortsmyndigheden KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 2100/94 af 27. juli 1994 om EF-sortsbeskyttelse (1), særlig artikel 113, efter høring af EF-Sortsmyndighedens administrationsråd, og ud fra følgende betragtninger: (1) Ved Kommissionens forordning (EF) nr. 1238/95 af 31. maj 1995 om gennemførelsesbestemmelser til Rådets forordning (EF) nr. 2100/94 for så vidt angår fastsæt- telsen af gebyrer til EF-Sortsmyndigheden (?) fastsættes de gebyrer, der skal betales til EF-Sortsmyndigheden (i det følgende benævnt »Sortsmyndigheden«), og geby- rernes størrelse. Sortsmyndighedens finansreserve er nået op på et niveau, som overstiger det beløb, der er nødvendigt for at sikre dens fortsatte drift. Det årlige gebyr og gebyrerne for tekniske afprøvninger blev derfor midlertidigt sat ned. Den midlertidige nedsættelse af det årlige gebyr er alle- rede blevet forlænget til slutningen af 2007. Hvad angår gebyrerne for tekniske afprøvninger er den midlertidige nedsættelse blevet forlænget til slutningen af 2006. På trods af de foranstaltninger, der er truffet for at redu- cere Sortsmyndighedens finansreserve, forventes det ikke, at reserven vil blive bragt ned på et passende niveau på kort sigt. Det årlige gebyr bør derfor sættes yderligere ned. Forordning (EF) nr. 1238/95 bør således ændres i overensstemmelse hermed. (5) — Foranstaltningerne i denne forordning er i overensstem- melse med udtalelse fra Det Stående Udvalg for Sortsbe- skyttelse — UDSTEDT FØLGENDE FORORDNING: Artikel 1 Artikel 9, stk. 1, i forordning (EF) nr. 1238/95 affattes således: »1. — Sortsmyndigheden opkræver fra indehaveren af en EF- sortsbeskyttelse (i det følgende benævnt »indehaveren«) et gebyr for hvert år af EF-beskyttelsens gyldighedsperiode (i det følgende benævnt »det årlige gebyr«) på 300 EUR for årene i perioden 2003 til 2005 og på 200 EUR fra 2006. Enhver, der måtte have betalt et gebyr på 300 EUR for 2006, får refunderet differencen på 100 EUR fra Sortsmyndig- heden.« Artikel 2 Denne forordning træder i kraft dagen efter offentliggørelsen i Den Europæiske Unions Tidende. Den anvendes fra den 1. januar 2006. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 14. december 2005. (1) EFT L 227 af 1.9.1994, s. 1. Senest ændret ved forordning (EF) nr. 873/2004 (EUT L 162 af 30.4.2004, s. 38). (?) EFT L 121 af 1.6.1995, s. 31. Senest ændret ved forordning (EF) nr. 1177/2005 (EUT L 189 af 21.7.2005, s. 26). På Kommissionens vegne Markos KYPRIANOU Medlem af Kommissionen